TGAU Daearyddiaeth – Cwestiynau Cyffredin Asesiad Di-arholiad

**Cam 1 – creu'r portffolio**

1. Beth sy'n gallu cael ei gynnwys yn y portffolio gwaith maes?

 Rhaid i'r holl waith yn y portffolio fod yn **waith yr ymgeiswyr eu hunain.** Yr unig eithriadau i hyn fyddai taflenni casglu data wedi'u dylunio gan yr athro, data a gasglwyd gan fyfyrwyr eraill, map sylfaen o'r ardal gwaith maes ac unrhyw ddata eilaidd.

**Ni ddylai** portffolios gynnwys – nodiadau athrawon neu nodiadau wedi'u hargraffu/llungopïo o ffynonellau eilaidd megis gwerslyfrau, fframweithiau neu fframiau ysgrifennu.

2. Sut mae portffolio'n edrych?

Cwestiwn da. Mae canolfannau'n rhydd i gynhyrchu portffolios mewn unrhyw ffordd y dymunant.

Mae rhai canolfannau wedi cynhyrchu:

* Dau ymchwiliad mewn arddull strwythuredig (gall y rhain amrywio o ran hyd a manylder)
* Casgliad o nodiadau dosbarth yn gysylltiedig â'r amcanion asesu
* Amrywiaeth o fapiau/graffiau/tablau wedi'u hanodi sy'n gysylltiedig â'r amcanion asesu

3. Pryd mae Cam 1 yn gorffen?

 31 Hydref. Ar ôl y dyddiad hwn ni ddylai portffolios y myfyrwyr fod ar gael iddyn nhw tan y byddan nhw'n dechrau'r asesiad di-arholiad. Dylai'r ganolfan storio'r portffolios yn ddiogel.

**Cam 2 – adroddiad yr asesiad di-arholiad**

4. Pryd mae'r asesiad di-arholiad yn dechrau ac am ba mor hir y bydd yn digwydd?

 Gallai'r asesiad di-arholiad ddechrau unrhyw bryd ar ôl 1 Tachwedd a rhaid ei gwblhau erbyn 31 Rhagfyr. Mae gan ddisgyblion 2 ½ awr. Mae eu hamser yn dechrau cyn gynted ag y byddant yn cael cwestiynau'r asesiad di-arholiad. Bydd disgyblion ond yn cael gweld eu cwestiynau pan fyddan nhw'n dechrau ysgrifennu eu hadroddiad yng Ngham 2.

Mae CBAC yn argymell bod yr asesiad di-arholiad yn cael ei gwblhau mewn un neu ddwy o sesiynau. Mae hefyd yn well cynllunio i gwblhau'r prawf ym mis Tachwedd er mwyn rhoi amser i gynnal sesiynau ychwanegol i ymgeiswyr sy'n sâl ar adeg y prawf. Mae'r prawf yn gorffen yn 2018 ac ni ddylid ei gario drosodd i fis Ionawr.

5. A yw athrawon yn cael rhoi cefnogaeth cyn ysgrifennu'r adroddiad?

Na. Mae unrhyw gefnogaeth gan athro yn dod i ben ar ddiwedd Cam 1 – rheolaeth isel. Hefyd ddim ond yn ystod yr amser a ddynodwyd i ysgrifennu'r adroddiad o dan REOLAETH UCHEL mae disgyblion yn cael gweld eu portffolios.

Gall athrawon ddarparu cefnogaeth logistaidd yn ystod y broses o ysgrifennu'r adroddiad e.e. atgoffa myfyrwyr i ddarllen cwestiynau yn ofalus a darparu beiro ac unrhyw ddeunydd lluniadu os oes angen!

6. A oes hawl dangos cwestiynau'r asesiad di-arholiad ymlaen llaw i'r ymgeiswyr?

 Na. Rhaid sefyll y prawf dan reolaeth uchel ac o ganlyniad ni ddylid rhoi papur y prawf i'r ymgeiswyr cyn y dyddiad a ddynodwyd i gynnal y prawf. Hefyd ni ddylai'r prawf fod yn rhan o wers addysgu cyn y prawf ar ôl 31 Hydref.

7. A ydy disgyblion yn cael defnyddio'u papur graff eu hunain?

Mae tudalennau â phapur graff yn y Llyfryn Ateb. Dylid lluniadu graffiau ar y tudalennau hyn. Os gwneir camgymeriad sy'n golygu bod angen papur ychwanegol yna byddai angen i athro ysgrifennu a llofnodi nodyn yn esbonio bod y graff wedi'i gwblhau yn ystod 2 ½ awr yr asesiad di-arholiad.

8. A allwn ni roi map sylfaen i'r disgyblion er mwyn cyflwyno data os oes angen?

Gallwch ddarparu map sylfaen. Byddai angen i'r athro ysgrifennu a llofnodi nodyn yn esbonio bod y map wedi'i gwblhau yn ystod 2 ½ awr yr asesiad di-arholiad. Byddai'n ddefnyddiol glynu'r map sylfaen ar y dudalen papur graff yn y llyfryn ateb.

9. Defnyddiwyd TGCh gan ein disgyblion i gynhyrchu eu portffolio. Sut gallan nhw gael mynediad ato yng Ngham 2 dan Reolaeth Uchel?

Mae CBAC yn argymell bod y portffolio'n cael ei argraffu fel copi caled. Mae hyn yn sicrhau bod mynediad at y portffolio yn ddiogel. Dim ond y ganolfan/athro ddylai storio unrhyw gopïau digidol eraill o'r portffolio yn ddiogel. Gallai fod yn haws cynhyrchu'r portffolio ar un ochr gan y gall fod angen amgáu rhai taflenni gyda'r llyfryn ateb.

Cwblhau'r Asesiad Di-Arholiad

10. Rydym wedi cwblhau'r Asesiad Di-arholiad, i ble mae angen eu hanfon?

Gofynnwch i'ch Swyddog Arholiadau anfon yr Asesiadau Di-arholiad i CBAC yn Nhrefforest. Anfonwch y rhain yn ystod wythnos gyntaf mis Ionawr.

11. Beth ddylid ei gynnwys yn y pecyn?

* Dylech gynnwys un gofrestr ar gyfer yr ymgeiswyr i gyd. **Peidiwch** ag anfon gwaith mewn grwpiau dosbarth.
* Anfonwch Asesiadau di-arholiad yr ymgeiswyr yn yr un drefn â'r rhestr o ymgeiswyr a ddarparwyd gennych yn y pecyn a anfonwyd.
* Cynllun eistedd yr ymgeiswyr.
* Datganiad Gwaith Maes a Datganiad y Ganolfan

12. Beth yw'r Datganiad Gwaith Maes a Datganiad y Ganolfan?

 Mae'r Datganiad Gwaith Maes yn gofyn i'r adran ddaearyddiaeth lunio crynodeb o'r ddwy dasg gwaith maes a gynhaliwyd. Dylai'r Pennaeth **lofnodi'r** adran hon. Mae'r pennaeth yn llofnodi i ddatgan bod yr ymgeiswyr wedi cael 2 gyfle i gynnal gwaith maes tu hwnt i safle'r ysgol. Gallai hwn fod yn llofnod electronig.

Mae Datganiad y Ganolfan o dan y Datganiad Gwaith Maes. Rhaid i'r Athro Daearyddiaeth/Pennaeth Daearyddiaeth nodi ei fod wedi cadw at y lefelau o reolaeth a ddisgrifiwyd yn y fanyleb yn yr adran "trefniadau ar gyfer yr asesiad di-arholiad" (tudalennau 29-30 y fanyleb).

E-bostiwch gopi o'r ddogfen hon at Steve James steve.james@wjec.co.uk. Byddai'n gwneud synnwyr gwneud hyn pan fydd yr Asesiadau di-arholiad yn cael eu hanfon i Treforest ym mis Rhagfyr neu Ionawr.

A16/A17 Heol Gwaelod Y Garth, Pontpridd. CF37 5XF